Dalai Lama

Dalai Lama ( ) nopo nga monuruan rohani montok Agama Buddha Tibet. Otumbayaan o tutumanud Buddha Tibet do i Dalai Lama nopo nga inkarnasi (kosusuon kawagu) Avalokiteśvara, songulun Bodhisattva zaman di laid po. Mantad abad ko-17 gisom 1959, Dalai Lama nopo nga momuruan kopomorintaan Tibet. Dalai Lama timpu baino, Dalai Lama ko-14, Tenzin Gyatso, pinataam mantad pogun ontok 1959 gama ponugkuan (pencerobohan) Republik Rakyat China kumaa Tibet. Dinondo nopo nga momuruan isio do porinta niadaan id Dharamsala, India.

Mantad di zaman Dalai Lama ko-5 ontok abad ko-17, kowowoyoon disio toririmo osiliu do simbol popiiso do pogun Tibet, tu mongongobi isio do woyo toluud om koubasanan do Buddha. Dalai Lama nogi nga lundu oponsol id koubasanan Geluk i dominan mantad aspek politik id Tibet Tengah, nga kuasa ugama nopo dau nokolobi do rontob mazhab. Sundung do au isio kitonggungan formal toi ko' institusi id hombo-hombo kotumbayaan ugama, i binuruan do Lamaid sawat diolo, nosiliu isio do simbol pisaan pogun Tibet i mongobi do woyo toluud om koubasanan Buddha id hombo-hombo kotumbayaan mazhab pointantu. Fungsi tradisional Dalai Lama sabaagi lundu id suang mazhab i popiiso kotumbayaan ugama om wilayah di misuai-suai i toinao do Dalai Lama ko-14 timpu baino. Minggoos isio do monoguang mazhab di au mionung om suai-suai id suang komuniti niadaan om nosiliu simbol pogun kenegaraan Tibet mogigion id Tibet om nogi nunu id suang di niadaan.

 Sukuon